സംസ്ഥാനത്ത് 80.17 ശതമാനം പേര്ക്ക് ഒരു ഡോസ് വാക്സീന് നല്കി പിന്നിട്ടത് നിര്ണായക ഘട്ടമെന്ന് മുഖ്യമന്ത്രി തിരുവനന്തപുരം സംസ്ഥാനത്തെ കൊവിഡ് വാക്സിനേഷനില് നിര്ണായക ഘട്ടം കൂടി പിന്നിട്ടിരിക്കുകയാണെന്ന് മുഖ്യമന്ത്രി പിണറായി വിജയന്. സംസ്ഥാനത്ത് വാക്സിനേഷന് എടുക്കേണ്ട ജനസംഖ്യയുടെ 80.17 ശതമാനം പേര്ക്ക് ഒരു ഡോസ് വാക്സീന് 2,30,09,295 നല്കാന് കഴിഞ്ഞു. 32.17 ശതമാനം പേര്ക്ക് രണ്ട് ഡോസ് വാക്സീനും 92,31,936 നല്കി. ഒന്നും രണ്ടും ഡോസ് ഉള്പ്പെടെ ആകെ മൂന്ന് കോടിയിലധികം 3,22,41,231 ഡോസ് വാക്സീന് നല്കാനായി. കൊവിഡിനെതിരായ പ്രതിരോധം ശക്തമാക്കുമ്ബോള് പരമാവധി ജനങ്ങള്ക്ക് വാക്സീന് നല്കി സംരക്ഷിക്കുകയാണ് പ്രധാനം. ആ ലക്ഷ്യത്തില് 80 ശതമാനം കവിഞ്ഞു എന്നത് നിര്ണായകമാണ്. 18 വയസിന് മുകളിലുള്ള ബാക്കിയുള്ളവര്ക്ക് കൂടി ഈ മാസത്തില് തന്നെ വാക്സീന് നല്കാനുള്ള പരിശ്രമത്തിലാണ് സര്ക്കാര്. സെപ്തംബര് 8 മുതല് 14 വരെയുള്ള കാലയളവില്, ശരാശരി കൊവിഡ് ആക്ടീവ് കേസുകള് 1,53,067 ആണ്. കഴിഞ്ഞ ആഴ്ചയെ അപേക്ഷിച്ച് 42,998 കേസുകളും കുറഞ്ഞിട്ടുണ്ട്. കഴിഞ്ഞ ആഴ്ചയുമായി താരതമ്യപ്പെടുത്തുമ്ബോള് ഈ ആഴ്ചയില് ടി പി ആറിന്റെയും പുതുതായി ഉണ്ടായ കേസുകളുടെയും വളര്ച്ചാ നിരക്ക് യഥാക്രമം 6 ശതമാനവും 21 ശതമാനവും കുറഞ്ഞിട്ടുണ്ട്. ഇന്നലെ വരെ 1,98,865 കൊവിഡ് കേസുകളില്, 13.7 ശതമാനം രോഗികളാണ് ആശുപത്രി, ഡി സി സി, സി എഫ് എല് ടി സി, സി എസ് എല് ടി സി എന്നിവിടങ്ങളില് ചികിത്സയിലുള്ളത്. ആകെ രോഗികളില് രണ്ട് ശതമാനം പേര്ക്ക് മാത്രമേ ഈ കാലയളവില് ഓക്സിജന് കിടക്കകള് വേണ്ടിവന്നിട്ടുള്ളൂ. ഒരു ശതമാനം മാത്രമേ ഐ സി യുവിലുള്ളൂ. 18 വയസിനു മുകളിലുള്ള എല്ലാവര്ക്കും ആദ്യ ഡോസ് വാക്സിനേഷന് ഈ മാസത്തോടെ നല്കാന് സാധിക്കുമെന്നാണ് പ്രതീക്ഷിക്കുന്നത്. രണ്ടു മൂന്നു മാസങ്ങള്ക്കകം രണ്ടാം ഡോസ് വാക്സിനേഷനും പൂര്ത്തിയാക്കാന് കഴിയുമെന്നാണിപ്പോള് കരുതുന്നത്. വൈകി ചികിത്സ തേടുന്നവരുടെ എണ്ണത്തില് വര്ധന രോഗം ബാധിച്ച ശേഷം ആശുപത്രികളില് വൈകി ചികിത്സ തേടിയെത്തുന്നവരുടെ എണ്ണത്തില് നേരിയ വര്ധന ഉണ്ടാകുന്നുണ്ടെന്ന് മുഖ്യമന്ത്രി പറഞ്ഞു. ചികിത്സയ്ക്ക് താമസിച്ച് എത്തുന്നവരുടെ എണ്ണം 30 ശതമാനമായി വര്ധിച്ചിരിക്കുന്നു. ആഗസ്റ്റ് മാസത്തില് അത് 22 ശതമാനമായിരുന്നു. ഇത്തരമൊരു പ്രവണത ആശാസ്യമല്ല. കൊവിഡ് കാരണം മരണമടയുന്നവരില് കൂടുതലും പ്രായാധിക്യമുള്ളവരും അനുബന്ധ രോഗങ്ങള് ഉള്ളവരുമാണ്. തക്ക സമയത്ത് ചികിത്സ നേടിയാല് വലിയൊരളവ് മരണങ്ങള് കുറച്ചു നിര്ത്താന് സാധിക്കും. എത്രയും പെട്ടെന്ന് ചികിത്സ നേടാന് പ്രായാധിക്യമുള്ളവരും അനുബന്ധ രോഗമുള്ളവരും ശ്രദ്ധിക്കണം. അവരുടെ ബന്ധുമിത്രാദികളും ഇക്കാര്യം ഗൗരവത്തോടെ പരിഗണിക്കണമെന്ന് അഭ്യര്ഥിക്കുന്നു. വാര്ഡ് തല കമ്മിറ്റികളും സക്രിയമായി ഇടപെടണം. മരണമടഞ്ഞവരില് വലിയൊരു ശതമാനം പേരും വാക്സീന് എടുക്കാത്തവരായിരുന്നു. 60 വയസിനു മുകളിലുള്ളവരില് വാക്സീന് എടുക്കാന് വിമുഖത കാണിക്കുന്നവര് ഇനിയുമുണ്ട്. അവര് നിര്ബന്ധമായും വാക്സീന് സ്വീകരിക്കണം. വാക്സീന് എടുക്കുന്നവര്ക്കും രോഗപ്പകര്ച്ച ഉണ്ടാകുന്നുണ്ട്. അതില് ആശങ്കപ്പെടേണ്ടതില്ല. രോഗപ്പകര്ച്ചയും രോഗവും തമ്മിലുള്ള വ്യത്യാസം തിരിച്ചറിയേണ്ടതുണ്ട്. വാക്സീന് എടുത്തവരില് രോഗബാധ ഉണ്ടായാലും രോഗാവസ്ഥകള് കടുത്തതാകില്ല. മരണ സാധ്യതയും വളരെ കുറവാണ്. വാക്സീന് എടുത്തവരെ വൈറസ് ബാധിച്ചാല് അവരില് നിന്നും മറ്റുള്ളവരിലേയ്ക്ക് രോഗം പകരാന് സാധ്യതയുണ്ട്. അതിനാല് വാക്സിന് എടുത്തവരും കൊവിഡ് പെരുമാറ്റ ചട്ടങ്ങള് വിട്ടുവീഴ്ചയില്ലാതെ പാലിക്കാന് ശ്രദ്ധിക്കണം. സെറൊ പ്രിവലന്സ് പഠനം പുരോഗമിക്കുന്നു സംസ്ഥാനത്ത് എല്ലാ ജില്ലകളിലും സെറൊ പ്രിവലന്സ് പഠനം നടക്കുകയാണ്. എത്ര പേര്ക്ക് രോഗം വന്നു മാറി എന്നു മനസ്സിലാക്കാനാണ് ഈ പഠനം. കുട്ടികളിലും സെറോ പ്രിവലന്സ് പഠനം നടത്തുന്നുണ്ട്. രോഗവ്യാപനത്തിന്റെ തോതും സ്വഭാവവും മനസ്സിലാക്കാനും അതനുസരിച്ച് വാക്സിന് വിതരണവും പ്രതിരോധ പ്രവര്ത്തനങ്ങളും കൂടുതല് കൃത്യതയോടെ നടപ്പിലാക്കാനും ഈ പഠനം സഹായകമാകും. ഈ മാസം അവസാനത്തോടെ പഠനം പൂര്ത്തിയാക്കാന് സാധിക്കുമെന്നാണ് കരുതുന്നത്. പോലീസ് പരിശോധന ഊര്ജിതം ക്വാറന്റൈന് ഉള്പ്പെടെയുള്ള കൊവിഡ് നിയന്ത്രണങ്ങള് നടപ്പാക്കുന്നതിനായി പോലീസിന്റെ 16,575 സംഘങ്ങളെയാണ് കഴിഞ്ഞ ഒരാഴ്ച മാത്രം നിയോഗിച്ചത്. 1,45,308 വീടുകളില് കഴിഞ്ഞയാഴ്ച പോലീസ് സന്ദര്ശനം നടത്തി. ക്വാറന്റൈനില് കഴിയുന്ന 3,40,781 പേരെയാണ് പോലീസിന്റെ മോട്ടോര് സൈക്കിള് സംഘം സന്ദര്ശിച്ച് വിവരങ്ങള് ആരാഞ്ഞത്. കഴിഞ്ഞാഴ്ച ക്വാറന്റൈനില് കഴിഞ്ഞ 3,47,990 പേരെ ഫോണില് ബന്ധപ്പെട്ട് പോലീസ് വിവരങ്ങള് ശേഖരിച്ചു. ക്വാറന്റൈന് ലംഘിച്ച 1,239 പേര്ക്കെതിരെ കേസ് രജിസ്റ്റര് ചെയ്തു. അസ്ഥാനത്തെ വാക്ക് തീപ്പൊരിയെന്ന് ഓര്ക്കുക ബഹിരാകാശ വിനോദസഞ്ചാരം: സ്പേസ് എക്സ് വിക്ഷേപണം വിജയകരം ചാമ്ബ്യന്സ് ലീഗ്: പി എസ് ജിക്ക് സമനിലക്കുരുക്ക് റയല് മാഡ്രിഡ്, ലിവര്പൂള്, മാഞ്ചസ്റ്റര് സിറ്റി വിജയത്തേരില് വീണയുടെ തോല്വി പാര്ട്ടിയില് തന്നെ ചിലര് ആഗ്രഹിച്ചിരുന്നു തിരഞ്ഞെടുപ്പ് അവലോകന റിപ്പോര്ട്ട് പുറത്ത് ഇരട്ട എന്ജിന് സര്ക്കാറിന്റെ ഇരട്ടി നേട്ടങ്ങള്! ഏറെ പിന്നാക്കമാണ് മുസ്ലിംകള്, എന്നിട്ടും